**OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA GRADA DRNIŠA ZA 2024. GODINU**

Sadržaj

[1. UVOD 1](#_Toc195857823)

[2. OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA 1](#_Toc195857824)

[2.1. SAŽETAK RAČUNA PRIHODA I RASHODA I RAČUNA FINANCIRANJA 2](#_Toc195857825)

[2.2. RAČUN PRIHODA I RASHODA 2](#_Toc195857826)

[2.3. RAČUN FINANCIRANJA 7](#_Toc195857827)

[2.4. VIŠAK/MANJAK PRIHODA 7](#_Toc195857828)

[2.5. NOVAC U BANCI I BLAGAJNI 7](#_Toc195857829)

[2.6. RAČUN ZADUŽIVANJA FINANCIRANJA 8](#_Toc195857830)

[3. POSEBNI DIO 8](#_Toc195857831)

[3.1. OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA 8](#_Toc195857832)

[4. POSEBNI IZVJEŠTAJI 13](#_Toc195857833)

[4.1. IZVJEŠTAJ O KORIŠTENJU PRORAČUNSKE ZALIHE 13](#_Toc195857834)

[4.2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA 15](#_Toc195857835)

[4.3. IZVJEŠTAJ O DANIM JAMSTVIMA I PLAĆANJA PO PROTESTIRANIM JAMSTVIMA 15](#_Toc195857836)

[4.4. IZVJEŠTAJ O DANIM ZAJMOVIMA I POTRAŽIVANJA PO DANIM ZAJMOVIMA 15](#_Toc195857837)

[4.5. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA 15](#_Toc195857838)

# 1. UVOD

Zakonom o proračunu („Narodne novine“ br.144/21) i Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23) propisana je obveza upravnog tijela za financije da izradi godišnji izvještaj o izvršenju proračuna i dostavi gradonačelniku do 5. svibnja, a obveza gradonačelnika da izvještaj podnese gradskom vijeću na donošenje do 31. svibnja tekuće godine za prethodnu godinu.

U članku 4. Pravilnika o polugodišnjem i godišnjem izvještaju o izvršenju proračuna („Narodne novine“ br. 85/23) definirano je da polugodišnji i godišnji izvještaj o izvršenju proračuna sadrži:

1. Opći dio
2. Posebni dio,
3. Obrazloženje
4. Posebne izvještaje.

U skladu sa zakonskom obvezom, sastavljen je Godišnji izvještaj o izvršenju Proračuna Grada Drniša za 2024. godinu.

Financiranje javnih rashoda Grada Drniša tijekom 2024. godine izvršeno je temeljem Proračuna Grada Drniša za 2024. godinu i Odluke o izvršavanju Proračuna Grada Drniša za 2024. godinu.

Grad Drniš posluje putem jedinstvenog računa riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka gradskog proračuna i proračunskih korisnika tako da je izvještaj ujedno i konsolidirani.

Konsolidirani su sljedeći proračunski korisnici evidentirani u Registru korisnika proračuna RH i temeljem decentralizacije:

Javna vatrogasna postrojba Drniš

Ustanove u vlasništvu grada:

Dječji vrtić Drniš

Pučko otvoreno učilište Drniš

Gradski muzej Drniš

Narodna knjižnica Drniš

i

Vijeće Srpske nacionalne manjine

# 2. OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA

## 2.1. SAŽETAK RAČUNA PRIHODA I RASHODA I RAČUNA FINANCIRANJA

Ukupni prihodi ostvareni su u iznosu od 8.658.483,45 eur što čini 73,25% Plana.

Ukupni rashodi i izdaci realizirani su u iznosu od 6.679.144,04 eur, što čini 56,50% Plana.

U ovom izvještajnom razdoblju rezultat godine daje višak u iznosu od 1.979.339,41 eur.

Prikaz sažetaka izvještaja o izvršenju proračuna

|  |  |
| --- | --- |
| * ukupni prihodi poslovanja | 8.646.701,95 |
| * ukupni rashodi poslovanja | 5.596.127,15 |
| ***Višak prihoda poslovanja*** | ***3.050.574,80*** |
| * ukupni prihodi od prodaje nefinancijske imovine | 11.781.50 |
| * ukupni rashodi za nabavu nefinancijske imovine | 742.223,40 |
| ***Manjak prihoda od nefinancijske imovine*** | ***730.441,90*** |
| * ukupni primici od financijske imovine i zaduživanja | 0,00 |
| * ukupni izdaci za financijsku imovinu i otplate zajmova | 340.793,49 |
| ***manjak od financijske imovine*** | ***340.793,49*** |
| ***višak prihoda i primitaka – rezultat godine*** | ***1.979.339,41*** |

Prihodi poslovanja su ostvareni u iznosu od 8.646.701,95 eura, odnosno 67,9% više u odnosu na prethodnu godinu.

Rashodi poslovanja ostvareni su u iznosu od 5.596.127,15 eur, odnosno 30,5% više u odnosu na ostvarenje prethodne godine.

Višak prihoda od poslovanja iznosi 3.050.574,80 eur.

Prihodi od prodaje nefinancijske imovine ostvareni su u iznosu od 11.781,50 eur, u odnosu na prethodnu godinu iskazani su indexom 588,4%.

Rashodi za nabavu nefinancijske imovine ostvareni u iznosu od 742.223,40 eur, odnosno 6,6% više u odnosu na prethodnu godinu.

Manjak prihoda od nefinancijske imovine iznosi 730.441,90 eur.

Primici od financijske imovine i zaduživanja u ovom razdoblju nisu realizirani.

Izdaci za financijsku imovinu i otplate zajmova realizirani su u iznosu od 340.793,49 eur.

Manjak prihoda od nefinancijske imovine iznosi 340.793,49 eur.

## 2.2. RAČUN PRIHODA I RASHODA

**PRIHODI**

61 Prihodi od poreza

Prihodi od poreza ostvareni su u iznosu od 2.856.702,40 eur i bilježe rast od 40,2% u odnosu na prethodnu godinu. Porez i prirez na dohodak ostvaren je u iznosu od 2.666.354,03 eur i bilježi rast od 40,7%, dok su porezi na imovinu ostvareni u iznosu od 162.726,36 eur i bilježe rast od 34,4%.

63 Pomoći iz inozemstva i od subjekata unutar općeg proračuna

Pomoći su ostvarene su u iznosu od 4.712.819,84 eur.

Pomoći proračunu za projekte i programe iznose 4.405.985,65 eur, kako slijedi:

* za program javnih radova HZZ 30.198,00
* pomoći temeljem prijenosa EU sredstava 2.736.039,94
* sredstva fiskalnog izravnanja 814.586,51
* Nacionalna naklada za razvoj civilnog društva 7.000,00
* Kapitalne pomoći iz državnog proračuna 188.451,84
* Fiskalna održivost dječjih vrtića 317.544,00
* Mjesnim odborima za projekte 4.500,00
* Sredstva za decentraliziranu funkciju vatrogastva 307.665,36

Pomoći proračunskim korisnicima za programe i projekte iznose 306.834,19 eur, a ostvareni su po korisnicima kako slijedi:

* Gradski muzej 32.100,00
* Pučko otvoreno učilište 9.050,00
* Narodna knjižnica 10.800,00
* Dječji vrtić 254.884,19

64 Prihodi od imovine

Prihodi od imovine ostvareni su u iznosu od 200.539,30 eur, veći su u odnosu na prethodnu godinu 11,7%.

641 Prihodi od financijske imovine ostvareni su u iznosu od 98,83 eur, a odnose se na kamate od dpozita po viđenju.

642 Prihodi od nefinancijske imovine ostvareni su u iznosu od 200.440,47 eur, odnosno 11,6% više u odnosu na prethodnu godinu. Ovi prihodi ostvaruju se na temelju sklopljenih ugovora i rješenja za korištenje poslovnih prostora, javnih površina, zakupa poljoprivrednog zemljišta i naknada za služnost zemljišta.

65 Prihodi od upravnih i administrativnih pristojbi, pristojbi po posebnim propisima i naknada

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 803.716,38 eur i veći su u donosu na predhodnu godinu za 12,8%.

651 Upravne i administrativne pristojbe ostvarene su u iznosu od 5.813,76 eur ili 80,2% u odnosu na prethodnu godinu. Prihodi se odnose na boravišne pristojbe i udio od prihoda od prodaje državnih biljega.

652 Prihodi po posebnim propisima Prihodi po posebnim propisima ostvareni su u iznosu od 477.698,31 eur, odnosno 3,6% više u odnosu na prethodnu godinu. Najznačajniji su ostali nespomenuti prihodi šifre 6526, koje dijelom čine i prihodi od naknade za zaštićena područja u koju plaća Nacionalni park Krka ostvareni su u iznosu od 261.360,98 eur, te sufinanciranje cijene usluge Dječjeg vrtića Drniš u iznosu od 215.290,83 eur.

653 Komunalni doprinosi i naknade ostvareni su u iznosu od 320.204,31 eur, odnosno 131,2% u odnosu na prethodnu godinu. Komunalni doprinosi i naknade za legalizaciju ostvareni su u iznosu od 24.472,88 eur, a 295.731,43 eur čine komunane naknade.

66 Prihodi od prodaje proizvoda i robe te pruženih usluga i donacija

Ovi prihodi ostvareni su u iznosu od 24.269,09 eur, a u odnosu na prethodnu godinu ostvareni su 73,7%.

661 Prihodi od prodaje proizvoda i robe te pruženih usluga ostvareni su u iznosu od 23.669,09 eur i čine ih prihodi proračunskih korisnika za usluge koje obavljaju na tržištu.

663 Donacije od pravnih i fizičkih osoba uplaćene su u iznosu od 600,00 eur, a odnose se na mjesni odbor Siverić.

68 Kazne, upravne mjere i ostali prihodi

Kazne, upravne mjere i ostali prihodi ostvareni su u iznosu od 48.654,94 eur, u odnosu na prethodnu godinu ostvareni su više za 27,1%.

681 Kazne i upravne mjere ostvarene su u iznosu od 1.244,30 eur.

683 Ostali prihodi ostvareni su 47.410,64 eur, a u odnosu na prethodnu godinu bilježe rast 23,8%.

**71 Prihodi od prodaje neproizvedene dugotrajne imovine**

U 2024. godini ostvareni su u iznosu od 10.353,00 eur.

711 Prihodi od materijalne imovine su ostvareni u iznosu od 10.353,00 eur i to od prodaje zemljišta.

721 Prihod od prodaje građevinskih objekata ostvaren je u iznosu od 1.428,50 eur, a odnose se na prihode od obročne prodaje stanova na kojima postoji stanarsko pravo.

8 Primici od financijske imovine i zaduživanja

U ovom razdoblju nisu realizirani primici od zaduživanja.

**RASHODI**

**31 Rashodi za zaposlene**

Rashodi za zaposlene izvršeni su u iznosu od 3.216.732,56 eur i veći su za 40,8%.

311 Plaće (bruto) realizirane su u iznosu od 2.636.790,21 eur i veće su u odnosu za prethodnu godinu za 40,4%. Bruto plaća izvršne vlasti realizirana je u iznosu od 35.686,73 eur, bruto plaća zaposlenih u tijelima Grada i projektima koje vodi Grad (javni radovi, pomoć u kući) iznosi 628.366,49 eur, nadalje na zaposlene u Javnoj vatrogasnoj postrojbi 608.898,78 eur, Gradskom muzeju 46.753,57 eur, Pučkom otvorenom učilištu 91.170,02 eur, Narodnoj knjižnici 53.010,34 eur, te Dječjem vrtiću u iznosu od 1.172.904,28 eur.

312 Ostali rashodi za zaposlene realizirani su u iznosu od 145.253,31 eur, 49,9% više u odnosu na prethodnu godinu, a uključuju isplate božićnica, darova djeci regresa, neoporezivog dijela jubilarnih nagrada, otpremnina, pomoći u slučaju smrti člana obitelji i sl. za sve zaposlene u upravnim tijelima i kod proračunskih korisnika, te na privremeno zaposlene po pojedinom projektu.

313 Doprinosi na plaće

Doprinosi na plaće realizirani su u iznosu od 434.689,04 eur, odnosno 40,6% više u odnosu na prethodnu godinu.

32 Materijalni rashodi

Materijalni rashodi realizirani su u iznosu od 1.644.161,66 eur ili 98% u odnosu na prethodnu godinu.

321Naknada troškova zaposlenim izvršeno je izvršeno je 93.335,66 eur. Ovi troškovi odnose se na troškove službenih putovanja u iznosu od 8.684,86 eur, naknada za prijevoz zaposlenih u iznosu od 78.593,47 eur, stručno usavršavanje zaposlenika u iznosu od 6.057,33 eur.

322 Rashodi za materijal i energiju realizirani su u iznosu od 504.740,67 eur, odnosno 82,3% u odnosu na prethodnu godinu.

323 Rashodi za usluge izvršeni su u iznosu od 833.586,12 eur, odnosno 7,4% više u odnosu na prethodnu godinu. Znatna povećanja odnose se na poštanske, usluge tekućeg i investicijskog održavanja, komunalne usluge, zakupnine i najamnine.

329 Ostali nespomenuti rashodi poslovanja izvršeni su u iznosu od 212.499,21 eur, 8,8% više u odnosu na prethodnu godinu. Ovi rashodi obuhvaćaju naknade za rad predstavničkih tijela i upravnih vijeća, premija osiguranja, reprezentacije, članarina i ostalih nespomenutih izdataka koji su ujedno i najveći troškovi, a većina istih se odnosi na rashode obilježavanja dana grada i razvoja turizma na području grada.

34 Financijski rashodi

Financijski rashodi izvršeni su u iznosu od 40.045,93 eur i veći su u odnosu na prethodnu godinu za 14,3%.

342 Kamate za primljene kredite i zajmove izvršene su u iznosu od 3.283,28 eur.

343 Ostali financijski rashodi izvršeni su u iznosu od 36.762,65 eur ili 35,1% više u odnosu na prethodnu godinu, najznačajniji rashodi su naknade poreznoj upravi.

**35 Subvencije**

Ovi rashodi izvršeni su u iznosu od 67.989,60 eur.

351 Subvencije trgovačkim društvima u javnom sektoru izvršeni su u iznosu od 67.969,56 eur za subvencionirane troškove projekta izgradnje odvodnje na području Grada Drniša, sukladno sklopljenom sporazumu sa trgovačkim društvom RAD d.o.o. Drniš.

352 Subvencije trgovačkim društvima, zadrugama, poljoprivrednicima i obrtnicima izvan javnog sektora izvršene su u iznosu od 20,04 eur, a odnose se na subvencije kamata poduzetnicima.

**36 Pomoći dane u inozemstvo i unutar općeg proračuna**

Ovi rashodi su izvršeni u iznosu od 298.645,93 eur.

363 Pomoći unutar općeg proračuna izvršene su u iznosu od 4.247,56 eur, a odnose se na pomoći dane Domu zdravlja Drniš za sufinanciranje rada labaratorijske dijagnostike u Gradu Drnišu.

368 Pomoći temeljem prijenosa EU sredstava izvršene su u iznosu od 294.398,37 eur. Sredstva su doznačena partnerima na projektu SUSTOUR, 78.674,40 eur Turističkoj zajednici Herceg novi Crna gora, 116.813,97 eur Ministarstvu obrazovanja Široki Brijeg BIH, 98.910,00 eur Županiji Šibensko kninskoj.

37 Naknade građanima i kućanstvima na temelju osiguranja i druge naknade

Ovi rashodi bilježe rast od 2,0% i izvršeni su u iznosu od 95.053,19 eur.

372 Ostale naknade građanima i kućanstvima iz proračuna izvršene su u iznosu od 95.053,19 eur a odnose se na naknade za novorođenu djecu, socijalna prava nezaposlenih, subvencije autobusnih linija i sl. Najznačajniji rashodi su subvencije autobusnih linija u iznosu od 50.849,57 eur i naknade za novorođenu djecu u iznosu od 31.680,00 eur.

Šifra 38 Ostali rashodi

Ovi rashodi izvršeni su u iznosu od 233.498,28 eur.

381 Tekuće donacije izvršene su u iznosu od 204.631,33 eur, a temeljem programa financiranja udruga u kulturi, športu, nevladinih udruga, udruga proizašlih iz domovinskog rata i sl. Nadalje financiranja Crvenog križa, Dobrovoljnog vatrogasnog društva, Turističke zajednice, Hrvatske gorske službe spašavanja.

382 Kapitalne donacije su dane u iznosu od 28.866,95 eur, od čega je 9.500,00 eur građanima za sufinanciranje stambenog zbrinjavanja, 16.366,95 eur Udruzi 142. Brigade Drniš za izgradnju spomenika, te 3.000,00 eur Župnom uredu Drniš za kupnju klupa u crkvi.

41 Rashodi za nabavu neproizvedene dugotrajne imovine

412 Nematerijalna imovina ovi rashodi su izvršeni u iznosu od 35.659,19 eur a odnose se na nabavke planske, projektne i troškovničke dokumentacije.

42 Rashodi za nabavu proizvedene dugotrajne imovine

Ovi rashodi izvršeni su u iznosu od 607.851,08 eur.

421 Građevinski objekti izvršeni su u iznosu od 415.601,98 eur, od čega su ceste i ostali sl. prometni objekti u iznosu od 263.057,96 eur, a 152.544,02 eur na odvodnju, javnu rasvjetu, sportske i rekreacijeske terene, komunalne spremnike i sl.

422 Postrojenja i oprema izvršeni su u iznosu od 175.718,85 eur, odnosno 173,5% više u odnosu na prethodnu godinu, od čega je najznačajniji trošak nabavke komunalne opreme i mjerne uređaje.

424 Knjige, umjetnička dijela i ostale izložbene vrijednosti izvršeni su u iznosu od 14.030,25 eur, odnosno 15,4% više u odnosu na prethodnu godinu, a odnose se na rashode proračunskih korisnika Gradskog muzeja i Narodne knjižnice.

426 Nematerijalna proizvedena imovina rashodi **su** izvršeni u iznosu od 2.500,00 , a odnose se na ulaganja u računalne programe.

45 Rashodi za dodatna ulaganja na nefinancijskoj imovini

Rashodi su izvršeni u iznosu od 98.713,13 eur.

Šifra 451 Dodatna ulaganja na građevinskim objektima ostvarena su u iznosu od 98.73,13 eur, a odnose se ulaganja u objekte predškolskog uzrasta.

## 2.3. RAČUN FINANCIRANJA

8 Primici od financijske imovine i zaduživanja

U ovom razdoblju nisu realizirani primici od zaduživanja.

54 Izdaci za otplatu glavnice primljenih kredita i zajmova

Izdaci za financijsku imovinu i otplate kratkoročnih zajmova državnom proračunu izvršeni su u ukupnom iznosu od 340.793,49 eur.

544 Otplata glavnice primljenih kredita i zajmova od kreditnih institucija izvršeni su u iznosu od 300.883,60 eur, kredit je otplaćen u cijelosti, a zaduženje se odnosilo Projekte sufinancirane iz EU fondova: „Natura Drniš-održivi razvoj drniške prirodne baštine“ i „Adriatic Canyoning-uređenje biciklističkih staza.

547 Otplata glavnice primljenih zajmova od drugih razina vlasti izvršeni su u iznosu od 39.909,89 eur, a odnosi se na povrat poreza za odgođena plaćanja državnom proračunu.

## 2.4. VIŠAK/MANJAK PRIHODA

U prethodnoj godini iskazani višak iznosio je 673.936,77 eur, nakon izvršenih korekcija poslovnih događaja iz prethodnih godina na računu 9221-9222, preneseni višak iznosio je 723.178,34 eur.

Ukupni višak prihoda i primitaka na kraju obračunskog razdoblja iznosi 2.702.517,75 eur.

## 2.5. NOVAC U BANCI I BLAGAJNI

U ovom obračunskom razdoblju Proračun Grada Drniša je imao dva otvorena žiro računa, jedan za redovno poslovanje, a drugi je posebni žiro račun za provedbu projekta Dječjeg vrtića, sa kojeg su se sredstva prebacivala na redovni račun, te je isti zatvoren u ovom obračunskom razdoblju.

|  |  |  |
| --- | --- | --- |
| 1112 | Stanje novca na žiro računu 01.01.2024. | 954.366,07 |
| 1112 | Stanje novca na žiro računu 31.12.2024. | 2.863.429,79 |

Stanje novca na kraju obračunskog razdoblja sadrži namjenska sredstva za:

* Projekt Izgradnje Centra za starije osobe u Gradu Drnišu u iznosu od 1.636.200,00 eur,
* Projekt SUSTOUR u iznosu od 188.970,49 eur,
* Projekt Ponovno zajedno program zapošljavanja (Zaželi) u iznosu 254.136,59 eur,
* Projekt Pametna i održiva rješenja u iznosu od 16.975,00 eur,
* Projekt Edukativnih i kulturnih aktivnosti za djecu predškolske dobi 30.000,00 eur,
* Projekt Potencijali zajednice u iznosu od 4.595,00 eur
* Naknada za zaštićena područja od Nacionalnog parka Krka u iznosu 261.360,98 eur,
* Vlastita sredstva proračunskih korisnika u iznosu od 65.688,62 eur

## 2.6. RAČUN ZADUŽIVANJA FINANCIRANJA

U 2024. nije bilo primitaka od zaduživanja.

Izdaci za otplatu glavnice kredita i zajma izvršeni su u iznosu od 340.793,49 €:

Otplata kredita za financiranje projekta „Natura Drniš-održivi razvoj drniške prirodne baštine“ i „Adriatic Canyoning-uređenje biciklističkih staza“, izvršena je u cijelosti u ovom obračunskom razdoblju i to u iznosu od 300.883,60 €.

Otplata kratkoročnog zajma državnom proračunu za odgođena plaćanja poreza izvršen je u cijelosti u iznosu od 39.909,89 €.

# 3. POSEBNI DIO

U Posebnom dijelu Proračuna svi planirani i izvršeni rashodi i izdaci raspoređeni su kroz Razdjele, Glave i korisnike.

Svi rashodi izvršavani su sukladno financijskim planovima i programima korisnika.

## 3.1. OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA

|  |  |  |  |  |  |
| --- | --- | --- | --- | --- | --- |
|  | |  | | --- | |  | | | |  |
|  |  |  |  |  |
|  |  |  |  |  |
| |  |  |  |  |  | | --- | --- | --- | --- | --- | | BROJ KONTA | VRSTA RASHODA / IZDATKA | PLANIRANO | REALIZIRANO | INDEKS | |  | **SVEUKUPNO RASHODI / IZDACI** | **11.821.000,00** | **6.679.144,04** | **56,50** | | **Razdjel 001** | **UO ZA IMOVINSKO PRAVNE, KADROVSKE I OPĆE POSLOVE** | **112.800,00** | **107.279,77** | **95,11** | | **Glava 00101** | **PREDSTAVNIČKO I IZVRŠNO TIJELO** | **112.800,00** | **107.279,77** | **95,11** | | **Program 1001** | **REDOVNA DJELATNOST TIJELA GRADA** | **112.800,00** | **107.279,77** | **95,11** | | **Aktivnost A100101** | **PREDSTAVNIČA TIJELA** | **32.900,00** | **30.396,44** | **92,39** | | 3 | Rashodi poslovanja | 32.900,00 | 30.396,44 | 92,39 | | **Aktivnost A100102** | **IZVRŠNA TIJELA** | **62.700,00** | **57.936,76** | **92,40** | | 3 | Rashodi poslovanja | 62.700,00 | 57.936,76 | 92,40 | | **Aktivnost A100103** | **MJESNA SAMOUPRAVA** | **7.200,00** | **7.763,21** | **107,82** | | 3 | Rashodi poslovanja | 7.200,00 | 7.763,21 | 107,82 | | **Aktivnost A100104** | **NACIONALNE MANJINE** | **10.000,00** | **11.183,36** | **111,83** | | 3 | Rashodi poslovanja | 10.000,00 | 11.183,36 | 111,83 | | **Razdjel 002** | **UO ZA PROSTORNO PLANIRANJE,KOMUNALNE DJELATNOSTI I ZAŠTITU OKOLIŠA** | **2.147.200,00** | **1.271.594,51** | **59,22** | | **Glava 00201** | **UO ZA PROSTORNO PLANIRANJE,KOMUNALNE DJELATNOSTI I ZAŠTITU OKOLIŠA** | **2.147.200,00** | **1.271.594,51** | **59,22** | | **Program 2001** | **PROSTORNO PLANSKA I TEHNIČKA DOKUMENTACIJA** | **140.500,00** | **43.145,89** | **30,71** | | **Aktivnost A200101** | **RASHODI ZA USLUGE VEZANE ZA GRADNJU** | **100.500,00** | **7.486,70** | **7,45** | | 3 | Rashodi poslovanja | 100.500,00 | 7.486,70 | 7,45 | | **Kapitalni projekt K200102** | **PROSTORNO PLANSKA, PROJEKTNA I OSTALA TEHNIČKA DOKUMENTACIJA** | **40.000,00** | **35.659,19** | **89,15** | | 4 | Rashodi za nabavu nefinancijske imovine | 40.000,00 | 35.659,19 | 89,15 | | **Program 3001** | **PROGRAM GRADNJE KOMUNALNE INFRASTRUKTURE** | **564.000,00** | **414.080,22** | **73,42** | | **Kapitalni projekt K300107** | **PROGRAM GRADNJE KOMUNALNE INFRASTRUKTURE** | **564.000,00** | **414.080,22** | **73,42** | | 4 | Rashodi za nabavu nefinancijske imovine | 564.000,00 | 414.080,22 | 73,42 | | **Program 3002** | **ODRŽAVANJE KOMUNALNE INFRASTRUKTURE** | **1.137.000,00** | **618.508,31** | **54,40** | | **Aktivnost A300207** | **PROGRAM ODRŽAVANJA KOMUNALNE INFRASTRUKTURE** | **1.137.000,00** | **618.508,31** | **54,40** | | 3 | Rashodi poslovanja | 1.137.000,00 | 618.508,31 | 54,40 | | **Program 3003** | **ODVODNJA** | **92.500,00** | **92.429,89** | **99,92** | | **Kapitalni projekt K300201** | **FEKALNA ODVODNJA** | **92.500,00** | **92.429,89** | **99,92** | | 4 | Rashodi za nabavu nefinancijske imovine | 92.500,00 | 92.429,89 | 99,92 | | **Program 2501** | **SUBVENCIJE TRGOVAČKIM DRUŠTVIMA** | **70.000,00** | **67.969,56** | **97,10** | | **Kapitalni projekt K250101** | **KOMUNALNA INFRASTRUKTURA-SUBVENCIJE** | **70.000,00** | **67.969,56** | **97,10** | | 3 | Rashodi poslovanja | 70.000,00 | 67.969,56 | 97,10 | | **Program 2601** | **OSTALI KOMUNALNI POSLOVI** | **59.000,00** | **32.760,64** | **55,53** | | **Aktivnost A260101** | **OSTALE KOMUNALNE AKTIVNOSTI KOJE NISU OBUHVAĆENE PROGRAMIMA** | **59.000,00** | **32.760,64** | **55,53** | | 3 | Rashodi poslovanja | 59.000,00 | 32.760,64 | 55,53 | | **Program 2602** | **SKUPLJANJE KOMUNALNOG OTPADA** | **5.000,00** | **2.700,00** | **54,00** | | **Tekući projekt T260201** | **OTPAD NIJE SMEĆE - POTICAJNE MJERE** | **5.000,00** | **2.700,00** | **54,00** | | 3 | Rashodi poslovanja | 5.000,00 | 2.700,00 | 54,00 | | **Program 2801** | **PAMETNA I ODRŽIVA RJEŠENJA U PROMETU GRADA** | **79.200,00** | **0,00** | **0,00** | | **Kapitalni projekt K280001** | **NABAVKA OPREME ZA PAMETNA I ODRŽIVA RJEŠENJA U PROMETU** | **79.200,00** | **0,00** | **0,00** | | 4 | Rashodi za nabavu nefinancijske imovine | 79.200,00 | 0,00 | 0,00 | | **Razdjel 003** | **UO ZA GOSPODARSTVO, FINANCIJE I DRUŠTVENE DJELATNOSTI** | **9.561.000,00** | **5.300.269,76** | **55,44** | | **Glava 00301** | **UO ZA GOSPODARSTVO, FINANCIJE I DRUŠTVENE DJELATNOSTI** | **6.282.900,00** | **2.293.717,55** | **36,51** | | **Program 1001** | **REDOVNA DJELATNOST TIJELA GRADA** | **1.077.150,00** | **1.179.650,52** | **109,52** | | **Aktivnost A100105** | **RASHODI ZA ZAPOSLENE U TIJELIMA** | **465.950,00** | **442.789,14** | **95,03** | | 3 | Rashodi poslovanja | 465.950,00 | 442.789,14 | 95,03 | | **Aktivnost A100106** | **MATERIJALNO FINANCIJSKI RASHODI TIJELA** | **363.500,00** | **346.602,33** | **95,35** | | 3 | Rashodi poslovanja | 363.500,00 | 346.602,33 | 95,35 | | **Aktivnost A100107** | **OTPLATE GLAVNICE I KAMATE PO KREDITIMA** | **199.200,00** | **344.076,77** | **172,73** | | 3 | Rashodi poslovanja | 5.000,00 | 3.283,28 | 65,67 | | 5 | Izdaci za financijsku imovinu i otplate zajmova | 194.200,00 | 340.793,49 | 175,49 | | **Aktivnost A100108** | **SAVJET MLADIH** | **1.000,00** | **0,00** | **0,00** | | 3 | Rashodi poslovanja | 1.000,00 | 0,00 | 0,00 | | **Kapitalni projekt K100101** | **NABAVKA OPREME ZA POTREBE UPRAVNIH ODJELA** | **47.500,00** | **46.182,28** | **97,23** | | 4 | Rashodi za nabavu nefinancijske imovine | 47.500,00 | 46.182,28 | 97,23 | | **Program 4001** | **VATROGASTVO I CIVILNA ZAŠTITA** | **70.500,00** | **70.480,95** | **99,97** | | **Aktivnost A400103** | **DOBROVOLJNO VATROGASNO DRUŠTVO** | **65.000,00** | **69.980,95** | **107,66** | | 3 | Rashodi poslovanja | 65.000,00 | 69.980,95 | 107,66 | | **Aktivnost A400104** | **CIVILNA ZAŠTITA** | **5.000,00** | **0,00** | **0,00** | | 3 | Rashodi poslovanja | 5.000,00 | 0,00 | 0,00 | | **Aktivnost A400106** | **VATROGASNA ZAJEDNICA** | **500,00** | **500,00** | **100,00** | | 3 | Rashodi poslovanja | 500,00 | 500,00 | 100,00 | | **Program 5002** | **POTPORE U OBRAZOVANJU** | **84.000,00** | **59.010,07** | **70,25** | | **Aktivnost A500201** | **POTPORE U OBRAZOVANJU** | **84.000,00** | **59.010,07** | **70,25** | | 3 | Rashodi poslovanja | 84.000,00 | 59.010,07 | 70,25 | | **Program 7001** | **POTPORA TURISTIČKOJ ZAJEDNICI DRNIŠ** | **17.500,00** | **16.000,00** | **91,43** | | **Aktivnost A700101** | **POTPORA TURISTIČKOJ ZAJEDNICI DRNIŠ** | **17.500,00** | **16.000,00** | **91,43** | | 3 | Rashodi poslovanja | 17.500,00 | 16.000,00 | 91,43 | | **Program 7002** | **PROMICANJE TURISTIČKIH SADRŽAJA** | **68.000,00** | **71.769,61** | **105,54** | | **Aktivnost A700201** | **PROMICANJE TURISTIČKIH AKTIVNOSTI** | **68.000,00** | **71.769,61** | **105,54** | | 3 | Rashodi poslovanja | 68.000,00 | 71.769,61 | 105,54 | | **Program 8001** | **NAKNADE GRAĐANIMA** | **50.000,00** | **35.957,12** | **71,91** | | **Aktivnost A800101** | **POMOĆ STANOVNIŠTVU PO SOCIJALNOM PROGRAMU** | **50.000,00** | **35.957,12** | **71,91** | | 3 | Rashodi poslovanja | 50.000,00 | 35.957,12 | 71,91 | | **Program 9001** | **FINANCIRANJE UDRUGA GRAĐANA I OSTALE AKTIVNOSTI** | **143.050,00** | **143.264,49** | **100,15** | | **Aktivnost A900101** | **DONACIJE UDRUGMA U ŠPORTSKIM AKTIVNOSTIMA** | **74.000,00** | **73.747,56** | **99,66** | | 3 | Rashodi poslovanja | 74.000,00 | 73.747,56 | 99,66 | | **Aktivnost A900102** | **DONACIJE UDRUGAMA U KULTURNIM AKTIVNOSTIMA** | **20.000,00** | **19.799,98** | **99,00** | | 3 | Rashodi poslovanja | 20.000,00 | 19.799,98 | 99,00 | | **Aktivnost A900103** | **DONACIJE VJERSKIM ZAJEDNICAMA** | **4.000,00** | **4.800,00** | **120,00** | | 3 | Rashodi poslovanja | 4.000,00 | 4.800,00 | 120,00 | | **Aktivnost A900104** | **DONACIJE NEVLADINIM UDRUGAMA** | **25.300,00** | **25.166,95** | **99,47** | | 3 | Rashodi poslovanja | 25.300,00 | 25.166,95 | 99,47 | | **Aktivnost A900105** | **DONACIJA CRVENOM KRIŽU** | **17.250,00** | **17.250,00** | **100,00** | | 3 | Rashodi poslovanja | 17.250,00 | 17.250,00 | 100,00 | | **Aktivnost A900108** | **PROTUPOŽARNA I CIVILNA ZAŠTITA** | **2.500,00** | **2.500,00** | **100,00** | | 3 | Rashodi poslovanja | 2.500,00 | 2.500,00 | 100,00 | | **Program 1010** | **POTPORE ZDRAVSTVENOJ ZAŠTITI** | **6.630,00** | **4.247,56** | **64,07** | | **Aktivnost A101001** | **POTPORE U ZDRAVSTVENOJ ZAŠTITI STANOVNIŠTVA** | **6.630,00** | **4.247,56** | **64,07** | | 3 | Rashodi poslovanja | 6.630,00 | 4.247,56 | 64,07 | | **Program 1011** | **IZGRADNJA OBJEKATA SOCIJALNE ZAŠTITE** | **4.173.870,00** | **4.986,35** | **0,12** | | **Kapitalni projekt K101101** | **IZGRADNJA CENTRA ZA STARIJE OSOBE** | **4.173.870,00** | **4.986,35** | **0,12** | | 3 | Rashodi poslovanja | 5.000,00 | 4.986,35 | 99,73 | | 4 | Rashodi za nabavu nefinancijske imovine | 4.168.870,00 | 0,00 | 0,00 | | **Program 1202** | **RAZVOJ POLJOPRIVREDE** | **10.000,00** | **86,00** | **0,86** | | **Tekući projekt T120202** | **POTICAJI U POLJOPRIVREDI** | **10.000,00** | **86,00** | **0,86** | | 3 | Rashodi poslovanja | 10.000,00 | 86,00 | 0,86 | | **Program 1203** | **SUBVENCIJE KAMATA PODUZETNICIMA** | **100,00** | **20,04** | **20,04** | | **Tekući projekt T120301** | **SUBVENCIJA KAMATA PODUZETNICIMA** | **100,00** | **20,04** | **20,04** | | 3 | Rashodi poslovanja | 100,00 | 20,04 | 20,04 | | **Program 1301** | **PROMICANJE PRAVA DJECE** | **5.000,00** | **1.739,50** | **34,79** | | **Aktivnost A130101** | **PROMICANJE PRAVA DJECE** | **5.000,00** | **1.739,50** | **34,79** | | 3 | Rashodi poslovanja | 5.000,00 | 1.739,50 | 34,79 | | **Program 1501** | **PROGRAM ZAPOŠLJAVANJA** | **294.300,00** | **295.539,65** | **100,42** | | **Aktivnost A150102** | **PROGRAM JAVNIH RADOVA I STRUČNOG OSPOSOBLJAVANJA** | **30.300,00** | **29.404,31** | **97,04** | | 3 | Rashodi poslovanja | 30.300,00 | 29.404,31 | 97,04 | | **Tekući projekt T150101** | **PROGRAM ZAŽELI** | **264.000,00** | **266.135,34** | **100,81** | | 3 | Rashodi poslovanja | 264.000,00 | 266.135,34 | 100,81 | | **Program 1601** | **POTICANJE STANOGRADNJE** | **100.000,00** | **9.500,00** | **9,50** | | **Aktivnost A160101** | **POTICANJE STANOGRADNJE** | **100.000,00** | **9.500,00** | **9,50** | | 3 | Rashodi poslovanja | 100.000,00 | 9.500,00 | 9,50 | | **Program 1801** | **ODRŽAVANJE TURISTIČKE INFRASTRUKTURE** | **9.000,00** | **9.516,06** | **105,73** | | **Aktivnost A180101** | **REDOVNO ODRŽAVANJE TURISTIČKE INFRASTRUKTURE** | **9.000,00** | **9.516,06** | **105,73** | | 3 | Rashodi poslovanja | 9.000,00 | 9.516,06 | 105,73 | | **Program 1001** | **DODATNA ULAGANJA NA OBJEKTIMA PREDŠKOLSKOG ODGOJA** | **112.800,00** | **87.522,54** | **77,59** | | **Kapitalni projekt K230101** | **DODATNA ULAGANJA NA OBJEKTIMA PREDŠKOLSKOG ODGOJA** | **112.800,00** | **87.522,54** | **77,59** | | 3 | Rashodi poslovanja | 5.300,00 | 5.218,75 | 98,47 | | 4 | Rashodi za nabavu nefinancijske imovine | 107.500,00 | 82.303,79 | 76,56 | | **Program 2401** | **RASHODI ZA NABAVKU IMOVINE** | **25.000,00** | **9.540,00** | **38,16** | | **Kapitalni projekt K240101** | **DODATNA ULAGANJA NA OBJEKTIMA U VLASNIŠTVU JLS** | **25.000,00** | **9.540,00** | **38,16** | | 4 | Rashodi za nabavu nefinancijske imovine | 25.000,00 | 9.540,00 | 38,16 | | **Program 2701** | **SUSTOUR - ODRŽIVI TURIZAM ZA LOKALNI RAZVOJ** | **36.000,00** | **294.887,09** | **819,13** | | **Aktivnost A270001** | **SUSTOUR - AKTIVNOSTI NA PROJEKTU** | **16.900,00** | **294.398,37** | **1.742,00** | | 3 | Rashodi poslovanja | 16.900,00 | 294.398,37 | 1.742,00 | | **Kapitalni projekt K270001** | **SUSTOUR - NABAVKA IMOVINE ZA PROJEKT** | **19.100,00** | **488,72** | **2,56** | | 3 | Rashodi poslovanja | 19.100,00 | 488,72 | 2,56 | | **Glava 00302** | **PRORAČUNSKI KORISNICI** | **3.278.100,00** | **3.006.552,21** | **91,72** | | **Proračunski korisnik 33968** | **Javna vatrogasna postrojba** | **915.600,00** | **887.249,54** | **96,90** | | **Program 4001** | **VATROGASTVO I CIVILNA ZAŠTITA** | **915.600,00** | **887.249,54** | **96,90** | | **Aktivnost A400101** | **FINANCIRANJE JVP - IZNAD MINIMALNH STANDARDA** | **577.600,00** | **542.514,90** | **93,93** | | 3 | Rashodi poslovanja | 564.100,00 | 526.872,95 | 93,40 | | 4 | Rashodi za nabavu nefinancijske imovine | 13.500,00 | 15.641,95 | 115,87 | | **Aktivnost A400102** | **FINANCIRANJE JVP - MINIMALNI STANDARDI** | **335.000,00** | **341.703,49** | **102,00** | | 3 | Rashodi poslovanja | 335.000,00 | 341.703,49 | 102,00 | | **Aktivnost A400105** | **FINANCIRANJE JVP - VLASTITI PRIHOD** | **3.000,00** | **3.031,15** | **101,04** | | 3 | Rashodi poslovanja | 3.000,00 | 3.031,15 | 101,04 | | **Proračunski korisnik 33984** | **Gradski muzej Drniš** | **132.500,00** | **117.987,61** | **89,05** | | **Program 6001** | **FINANCIRANJE USTANOVA U KULTURI** | **132.500,00** | **117.987,61** | **89,05** | | **Aktivnost A600101** | **REDOVNO FINANCIRANJE USTANOVA U KULTURI** | **81.000,00** | **75.546,54** | **93,27** | | 3 | Rashodi poslovanja | 81.000,00 | 75.546,54 | 93,27 | | **Aktivnost A600103** | **IZLOŽBE I OSTALE AKTIVNOSTI USTANOVA U KULTURI** | **25.700,00** | **17.757,04** | **69,09** | | 3 | Rashodi poslovanja | 25.700,00 | 17.757,04 | 69,09 | | **Kapitalni projekt K600101** | **NABAVKA KNJIŽNE GRAĐE I OSTALIH VRIJEDNOSTI** | **25.800,00** | **24.684,03** | **95,67** | | 4 | Rashodi za nabavu nefinancijske imovine | 25.800,00 | 24.684,03 | 95,67 | | **Proračunski korisnik 33992** | **Pučko otvoreno učilište Drniš** | **181.000,00** | **174.617,07** | **96,47** | | **Program 6001** | **FINANCIRANJE USTANOVA U KULTURI** | **181.000,00** | **174.617,07** | **96,47** | | **Aktivnost A600101** | **REDOVNO FINANCIRANJE USTANOVA U KULTURI** | **152.750,00** | **149.924,14** | **98,15** | | 3 | Rashodi poslovanja | 151.500,00 | 148.691,48 | 98,15 | | 4 | Rashodi za nabavu nefinancijske imovine | 1.250,00 | 1.232,66 | 98,61 | | **Aktivnost A600102** | **GLAZBENO-SCENSKE DJELATNOSTI** | **28.250,00** | **24.692,93** | **87,41** | | 3 | Rashodi poslovanja | 28.250,00 | 24.692,93 | 87,41 | | **Proračunski korisnik 34016** | **Narodna knjižnica Drniš** | **109.000,00** | **104.448,65** | **95,82** | | **Program 6001** | **FINANCIRANJE USTANOVA U KULTURI** | **109.000,00** | **104.448,65** | **95,82** | | **Aktivnost A600101** | **REDOVNO FINANCIRANJE USTANOVA U KULTURI** | **94.100,00** | **86.903,76** | **92,35** | | 3 | Rashodi poslovanja | 94.100,00 | 86.903,76 | 92,35 | | **Kapitalni projekt K600101** | **NABAVKA KNJIŽNE GRAĐE I OSTALIH VRIJEDNOSTI** | **14.900,00** | **17.544,89** | **117,75** | | 4 | Rashodi za nabavu nefinancijske imovine | 14.900,00 | 17.544,89 | 117,75 | | **Proračunski korisnik 34032** | **Dječji vrtić** | **1.940.000,00** | **1.722.249,34** | **88,78** | | **Program 5001** | **PREDŠKOLSKI ODGOJ** | **1.940.000,00** | **1.722.249,34** | **88,78** | | **Aktivnost A500101** | **REDOVNO FINANCIRANJE USTANOVA PREDŠKOLSKOG ODGOJA** | **1.915.000,00** | **1.719.324,84** | **89,78** | | 3 | Rashodi poslovanja | 1.915.000,00 | 1.719.324,84 | 89,78 | | **Kapitalni projekt K500104** | **NABAVKA OPREME** | **25.000,00** | **2.924,50** | **11,70** | | 4 | Rashodi za nabavu nefinancijske imovine | 25.000,00 | 2.924,50 | 11,70 | | | |  |  |

Realizacijom proračunskih sredstava u ovom izvještajnom razdoblju postignuti su ciljevi:

* redovnog financiranja djelatnosti predstavničke vlasti i omogućavanje višestranačkog političkog djelovanja,
* omogućavanje transparentnosti rada vlasti,
* realizacija prava na mjesnu samoupravu,
* realizacija prava prema zakonu nacionalnih manjina,
* osiguranju sredstva za isplatu plaća i naknada zaposlenika upravnih odjela,
* osiguravanje funkcioniranja gradske administracije,
* osigurava se otplata kredita
* gospodarenje nekretninama u (su)vlasništvu Grada Drniša,
* za potrebe gradnje objekata i komunalne infrastrukture izrađeni su izvedbeni projekti i ostala pripremna dokumentacija vezana za gradnju i investicijsko održavanje,
* zadržati postojeći nivo uređenosti javnih površina,
* razvoj i unapređenje poduzetničke infrastrukture, poticanje gospodarskog rasta kroz planiranje i izgradnju poduzetničke infrastrukture koja je nadalje u funkciji ravnomjernog razvoja, bržeg rasta poduzetništva i povećanja investicija i zaposlenosti unutar područja na kojem se poduzetnička infrastruktura planira, odnosno gradi,
* financiranje protupožarne zaštita i civilna zaštita,
* financiranja programa udruga sukladno javnim pozivima,
* kapitalna ulaganja i sl.
* financiranje predškolskog uzrasta
* financiranje udruga u športu i kulturi

# 4. POSEBNI IZVJEŠTAJI

## 4.1. IZVJEŠTAJ O KORIŠTENJU PRORAČUNSKE ZALIHE

Planom proračuna, a u skladu s odredbama članka 28. Odluke o izvršavanju proračuna Grada Drniša za 2024. godinu, utvrđena je visina proračunske zalihe (tekuća pričuva) kojom raspolaže Gradonačelnik u iznosu od 13.300,00 €.

U 2024. godini korištena su sredstva proračunske zalihe (tekuće pričuve), koja je realizirana je u ukupnom iznosu od 12.592,48 €, kako slijedi:

|  |  |  |  |
| --- | --- | --- | --- |
| Datum | Iznos u eurima | Namjena | Korisnik |
| 22.01.2024. | 400,00 | organizacija izložbe trofeja i lovačkog bala | Lovački savez ŠKŽ |
| 22.01.2024. | 300,00 | smotra ugostiteljskih i turističkih škola | SŠ Ivana Meštrovića Drniš |
| 14.02.2024. | 400,00 | liječenje oboljelih od raka | Liga protiv raka Drniš |
| 07.03.2024. | 300,00 | liječenje oboljelih od raka | Liga protiv raka Drniš |
| 07.03.2024. | 300,00 | liječenje oboljelih od raka | Liga protiv raka Drniš |
| 07.03.2024. | 7,83 | kupnja uskršnjih čestitki | Izdavačka kuća umjetnika koji slikaju rukama i nogama Zagreb |
| 07.03.2024. | 300,00 | za liječenje oboljelih od raka | Liga protiv raka Drniš |
| 07.03.2024. | 300,00 | liječenje oboljelih od raka | Liga protiv raka Drniš |
| 13.03.2024. | 200,00 | trošak putovanja učenika na natjecanje strukovnih zanimanja | SŠ Ivana Meštrovića Drniš |
| 13.03.2024. | 200,00 | liječenje oboljelih od raka | Liga protiv raka Drniš |
| 15.03.2024. | 798,00 | popravak odašiljača na Promini | Radio Drniš |
| 22.04.2024. | 100,00 | kupnja kolonoskopa | Županijska liga glazbom do zdravlja |
| 22.04.2024. | 600,00 | Maturalni ples | SŠ Ivana Meštrovića Drniš |
| 21.06.2024. | 400,00 | zastori na odjelu opće kirurgije OVB Knin posteljine | Ekološka udruga Monte promona Siverić |
| 15.07.2024. | 150,00 | Za izradu memorijalnog zida od spomen kamenja | Moto klub veterani-Croatia |
| 21.08.2024. | 200,00 | Za organizaciju – Susret Pokrovničana 2024. | Malonogometni klub Pokrovnik |
| 11.09.2024. | 600,00 | Za elementarnu nepogodu | Ivan Mujan |
| 12.09.2024. | 300,00 | Organizacija Pršut open 2024. | Pikado savez ŠKŽ |
| 19.09.2024. | 450,00 | Obilježavanje 50. godina kluba | Košarkaški klub Došk |
| 19.09.2024. | 200,00 | Užance Zagore – dani Sv. Lovre | Udruga Kampanel |
| 27.09.2024. | 200,00 | Za tiskanje knjige | Tadić Nadomir Šutra |
| 27.09.2024. | 350,00 | Obilježavanje blagdana | Župa Sv. Josip radnik |
| 12.11.2024. | 500,00 | Obilježavanje 33. obljetnice | Udruga 142. brigade Drniš |
| 20.11.2024. | 587,00 | Sufinanciranje izrade smeđe signalizacije | Turistička zajednica Drniš |
| 27.11.2024. | 250,00 | Pomoć za izradu nošnji Prominski tići | KUD Promona Oklaj |
| 03.12.2024. | 1.000,00 | Pomoć za kupnju opreme | Radio Drniš |
| 16.12.2024. | 600,00 | Organizacija okupljanja udruga | Kulturno umjetnička udruga Miljevci |
| 20.12.2024. | 300,00 | Maturalni ples | Tehnička škola Šibenik |
| 23.12.2024. | 500,00 | Za sportske rezultate | Ivan Baričević |
| 23.12.2024. | 350,00 | Smotra učenika | SŠ Ivana Meštrovića |
| 31.12.2024. | 1.000,00 | Za sportašicu judo | Zajednica športova Drniš |
| 31.12.2024. | 449,65 | Pomoć u naravi građanima lošijeg imovnog stanja | Tommy Drniš – plaćen račun |

## 4.2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U ovom obračunskom razdoblju Grad se nije zaduživao.

## 4.3. IZVJEŠTAJ O DANIM JAMSTVIMA I PLAĆANJA PO PROTESTIRANIM JAMSTVIMA

Na dan 31. prosinca na izvanbilančnim zapisima evidentiran je iznos za:

* dana jamstva na nacionalnoj razini davateljima sredstava za uredno izvršenje ugovora za provedbu projekata u iznosu od 1.255.639,06 €.

## 4.4. IZVJEŠTAJ O DANIM ZAJMOVIMA I POTRAŽIVANJA PO DANIM ZAJMOVIMA

U ovom izvještajnom razdoblju nema danih zajmova niti potraživanja po danim zajmovima.

## 4.5. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA

STANJE POTRAŽIVANJA

U nastavku se daje prikaz potraživanja na dan 31. prosinca:

* Potraživanja za naknade koje se refundiraju i predujmove 9.022,01 €
* Ostala nespomenuta potraživanja 1.702,78 €
* Porezi na robu i usluge 31.223,08 €
* Potraživanja za prihode od nefinancijske imovine – zakupe 13.759,56 €
* Potraživanja za tuđe prihode – Hrvatske vode 77.023,77 €
* Potraživanja za komunalne doprinose i naknade 119.599,63 €
* Potraživanja od prodaje stanova sa stanarskim pravom 11.752,94 €

STANJE OBVEZA

Obveze na dan 31. prosinca iznose 136.190,20 €.

Dospjele obveze za rashode poslovanja iznose 64.551,58 €, a odnose se na kratkotrajne obveze proračuna i proračunskih korisnika prema dobavljačima.

Nedospjele obveze za kredite i zajmove iznose 71.638,62 €, a odnose se na jamstva za uredno izvršenje ugovora, jamstva za ponude i sl.

STANJE POTENCIJALNIH OBVEZA PO OSNOVI SUDSKIH SPOROVA

Na dan 31. prosinca na izvanbilančnim zapisima evidentiran je iznos:

* sudski sporovi 64.565,78

Podaci o potencijalnim obvezama po sudskim sporovima evidentirani su temeljem Popisa sudskih sporova, KLASA: 700-01/24-10/4, URBROJ: 2182-6-24-1, od 29. veljače 2024. godine

|  |  |  |  |  |
| --- | --- | --- | --- | --- |
| **RED. BR.** | **SAŽETI OPIS PRIRODE SPORA** | **IZNOS EUR** | **UČINAK SUDSKOG SPORA (IMOVINA/ OBVEZE)** | **PROCIJENJENO VRIJEME ODLJEVA/PRILJEVA SREDSTAVA** |
| **1.** | **P-893/19 Radi isplate**  **569** | **VPS:475.470,93 kn 63.105,83 EUR** | **obveza** | **Više od dvije godine** |
| **2.** | **37P-1140/2021 Radi utvrđenja prava vlasništva**  **555** | **VPS:11.000,00 kn**  **1.459,95 EUR** | **imovina** | **Više od jedne godine** |
| **3.** | **39P-2437/19 Radi utvrđenja i nadomještanja očitovanja volje za etažiranje**  **493** | **VPS:-** | **imovina** | **Više od dvije godine** |
| **4.** | **5Pr-16/2023-2 Radni spor**  **582 a** | **VPS:-** | **obveza** | **Više od dvije godine** |

## 4.6. IZVJEŠTAJ O KORIŠTENJU SREDSTAVA EUROPSKE UNIJE

|  |  |  |  |  |  |  |  |
| --- | --- | --- | --- | --- | --- | --- | --- |
| Red.br. | Namjena/Ugovor | Ugovoreni iznos | Uplaćena sredstva | Utrošena sredstva | Razlika ugovorenog i uplaćenog iznosa | Obveza  Razlika doznačenih i utrošenih sredstava | Potraživanja  Razlika utrošenih i doznačenih sredstava |
| 1 | 2 | 3 | 4 | 5 | 6 (3-4) | 7 (4-5) | 8 (5-4) |
| 1. | - Izgradnja centra za starije osobe  - Ugovor o dodjeli bespovratnih sredstava, Kodni broj: NPOO.C4.3.R3-14.01.0016 | 5.454.000,00 | 1.636.200,00 | 0,00 | 3.817.800,00 | 1.636.200,00 |  |
| 2. | - S vama smo – pomoć starijim osobama i osobama s invaliditetom  - Ugovor o dodjeli sredstava SF.3.4.11.01.0232 | 1.485.000,00 | 520.271,94 | 359.776,74 | 964.728,06 | 160.495,20 |  |
| 3. | SUSTOUR |  |  |  |  |  |  |